Լուսնային լույսի կախարդանք

**«Լուսնային լույսի կախարդանք»** (), ռեժիսոր Վուդի Ալենի կատակերգական ֆիլմը, որը նկարահանվել է սեփական սցենարի հիման վրա 2014 թվականին։ Գլխավոր դերակատարներն են Էմմա Սթոունը և Քոլին Ֆերթը։

## Սյուժե
Ֆիլմի գործողությունները տեղի են ունենում 1928 թվականին։ Սթենլի Քրոուֆորդը (Քոլին Ֆերթ) հանրահայտ անգլիացի իլյուզիոնիստ է, որ ներկայացումներով հանդես է գալիս չինական Վեյ Լինգ Սու ծածկանվամբ։ Իր ընկերոջ և գործընկերոջ՝ Հովարդ Բյորքենի (Սայմոն Մաքբյորնի) խնդրանքով նա մեկնում է ֆրանսիական Լազուր ափ, որպեսզի գտնի երիտասարդ մեդիում Սոֆիին (Էմմա Սթոուն), որը բավականին հարուստ ընտանիքի վստահությունն է չարաշահել։

Հասենլով հարուստ առանձնատուն՝ Սթենլին հանդիպում է Սոֆիին և նրա մայրիկին՝ Միսի Բեյքերին (Մարշա Գեյ Հարդեն)։ Հետևելով առաջին սեանսին, երբ Սոֆին կանչում է տանտիրուհու՝ Գրեյս Քեթլենի (Ջեքի Ուիվեր) մահացած ամուսնու հոգին՝ Սթենլին, որը իրեն ամեն տեսակի կախարդանքները բացահայտելու մասնագետ է համարում, չի կարողանում որոշել՝ ինչպիսի հնարքներ է օգտագործում Սոֆին։ Նա ավելի շատ է զարմանում, երբ պարզվում , որ Սոֆին գիտի իր անցյալի շատ մանրամասներ (ըստ աղջկա բացատրության՝ նա այդ տեղեկատվությունը ստանում է «թրթռումներից»)։ Սթենլին սկսում է կասկածել, թե արդյո՞ք նա սկզբնապես ճիշտ էր, երբ բացառում էր գերբնական երևույթների գոյությունը իրական կյանքում։

Ֆիլմում զուգահեռաբար զարգանում է և ռոմանտիկ գործողությունը։ Բրայսը (Հեմիշ Լինքլեյթեր), որը տանտիրուհու որդին է և խոշոր ունեցվածքի ժառանգորդը, ուղեկցում է Սոֆիին՝ ռոմանսներ կատարելով ուկելելեի նվագակցությամբ։ Նա սիրահարված է Սոֆիին և առաջարկում է նրան ամուսնանալ իր հետ։ Այդ ժամանակ Սթենլին պատրաստվում է այցելել իր հորաքրոջը՝ Վանեսային (Այլին Էթքինս), որը ևս ապրում է Լազուր ափին։ Փորձելով ավելի լավ ճանաչել Սոֆիին՝ Սթենլին առաջարկում է նրան միասին մեկնել։ Հետդարձի ճանապարհին նրանց մեքենան փչանում է, սկսվում է ամպրոպ, և նրանք վատ եղանակից փրկվում են հին աստղադիտարանի շենքում, որտեղ Սթենլին եղել է մանուկ տարիներին։

Այդ ճանապարհորդությունից հետո Սոֆին այնքան էլ համոզված չէ, որ ցանկանում է ամուսնանալ թեպետ հարուստ, սակայն իրեն իր ռոմանսներով հոգնեցրած Բրայսի հետ։ Սակայն թվում է, որ Սթենլիի կողմից նոր ծնվող զգացմունքը չընդունելը իրեն այլ ընտրություն անել չի թողնում…

## Դերերում

## Ցուցադրություն
Ֆիլմի պրեմիերան կայացել է 2014 թվականի հուլիսի 17-ին նյույորքյան կինոթատրոններից մեկում։

Ֆիլմը թողարկվել է սահմանափակ ցուցադրությամբ ԱՄՆ-ում 2014 թվականի հուլիսի 25-ին, իսկ 2014 թվականի օգոստոսի 15-ից ավելի լայն լսարանի է սկսել ցուցադրվել։

## Քննադատություն
Ֆիլմը քննադատների խառը կարծիքներ է ստացել։ *[[Rotten Tomatoes]]* կայքում 154 քննադատներից 51 %-ը ֆիլմին դրական գնահատական են տվել։ *[[Metacritic]]* կայքում ֆիլմն ունի 54 % վարկանիշ՝ հիմնված 40 կարծիքների վրա։

Կինոքննադատ Ռեքս Ռիդը (*[[:en:Rex Reed|Rex Reed]]*) *[[The New York Observer]]* թերթում «Լուսնային լուսնի կախարդանք» ֆիլմն անվանում է Վուդի Ալենի լավագույն ֆիլմերից մեկը և գրում է, որ

Միևնույն ժամանակ որոշ քննադատներ չեն համարում, որ «Լուսնային լույսի կախարդանք»-ը պատկանում է Վուդի Ալենի լավագույն ֆիլմերի շարքին։ Մասնավորապես, Ջեյմս Բերարդինելին (*[[:en:James Berardinelli|James Berardinelli]]*) գրում է.

## Ծանոթագրություններ

## Արտաքին հղումներ
* 
* 
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ռոմանտիկ կինոկատակերգություններ
Կատեգորիա:2010-ականների ֆրանսիական ֆիլմեր
Կատեգորիա:2014 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ռոմանտիկ ֆիլմեր
Կատեգորիա:Անգլերեն ֆրանսիական ֆիլմեր
Կատեգորիա:Վուդի Ալլենի ֆիլմեր
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Ֆիլմեր, որոնց գործողությունները տեղի են ունենում Ֆրանսիայում
Կատեգորիա:Ֆրանսիական կինոկատակերգություններ
Կատեգորիա:Ֆրանսիական ֆիլմեր
Կատեգորիա:Ֆրանսիայում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում 1928 թվականին